Århus Statsgymnasium

26. marts 2021

j.nr. 2241/CE

**Budget 2021**

**Århus Statsgymnasium**

1. **Indledning**

I det følgende beskrives budget 2021 for Århus Statsgymnasium.

Det er bestyrelsen, der efter indstilling fra rektor træffer endelig beslutning om skolens budget. Bestyrelsen tager normalt stilling til et foreløbigt budget i november/december måned forud for budgetåret og godkender et endeligt budget i marts i budgetåret, hvor både den aktuelle finanslov og regnskabsresultatet for det foregående år kendes. Forslag til foreløbigt og endeligt budget drøftes i samarbejdsudvalget forud for bestyrelsens behandling.

Alle undervisningsaktiviteter på Århus Statsgymnasium finansieres efter Undervisningsministeriets regler om taxameterstyring, hvor de enkelte taxametre fastlægges på de årlige finanslove. Der er et undervisningstaxameter, et færdiggørelsestaxameter, et taxameter til fag på A-niveau, et taxameter for fællesudgifter og et taxameter for bygningsdrift samt et pædagogikumtaxameter og flere taxametre for brobygning. Taxametrene udløses pr. elev, og suppleres med et institutionstilskud og et uddannelsesgrundtilskud, der er uafhængigt af antal elever. Alle indtægter indgår i skolens samlede budget, og der er ingen bindinger på anvendelsen af de enkelte taxameterindtægter.

Budget 2021 er udarbejdet med udgangspunkt i finansloven for 2021, som vedtaget i december 2020.

Der tages i budget for 2021 udgangspunkt i en aktivitetsforudsætning om optagelse af 9 nye klasser pr. 1. august 2021, idet administrationen i Region Midtjylland har indstillet denne kapacitet til Børne- og Undervisningsministeriet. Det forventes ikke, at der vil være truffet endelig beslutning om næste års kapacitet før sent på foråret 2021.

Bestyrelsen for Århus Statsgymnasium har tidligere indstillet en årlig optagekapacitet svarende til 10 klasser til Region Midtjylland. Konsekvenserne af en tvangsmæssig nedsættelse af kapaciteten svarende til et optag på 9 klasser er udgangspunkt for de følgende budgetvurderinger, men med angivelse af de økonomiske konsekvenser ved mulighed for fastholdelse af en optagekapacitet svarende til 10 klasser.

Bestyrelsen har godkendt det endelige budget for 2021 på møde den 25. marts 2021.

For så vidt angår budgetoverslagsårene 2022 og følgende år forudsætter bestyrelsen, at der i det kommende budgetarbejde sigtes mod nul resultater.

Det kan med kapacitetsnedgang i de følgende år blive nødvendigt at gennemføre personalereduktioner i det omfang naturlig afgang ikke er tilstrækkelig til at sikre sammenhæng mellem indtægter, undervisning og lærere.  Det er ledelsens opgave at fastlægge omfang og tempo i den nødvendige personalereduktion på en sådan måde, at budgetterne afspejler såvel nødvendig tilpasning til færre elever som kommende behov for investeringer i bygningsvedligehold mv.

1. **Finanslov 2021**

De væsentligste nye initiativer og tiltag på finansloven for 2021 er følgende:

* Økonomisk løft af de gymnasiale uddannelser i perioden 2021 - 2024, hvor undervisningstaxameteret opjusteres med 2,8 pct.
* Der indføres med virkning fra 2021 et henvisningstaxameter, som udløses ved henvisning af førsteårselever til erhvervsuddannelse.
* De generelle pris- og lønstigninger udgør 0,8 procent. For bygningstakster udgør prisreguleringen -0,3 pct.
* Fase 14 af statens indkøbsprogram medfører reduktion af fællesudgiftstaksten med 0,7 pct. i 2021.
* Der gennemføres en reduktion af bygningstaxameteret med 0,2 procent i 2021 som led i finansiering af aftale om Bedre veje til uddannelse og job.
* Der afsættes en grøn iværksætterpulje på 10 mio. kr. årligt i 2021 – 2023. Puljen udmøntes som en ansøgningspulje.

Taksterne på finansloven for 2021 vises nedenfor, hvor også taksterne for 2020 er medtaget. Taxametertaksterne i oversigten er vist inkl. pris og lønregulering.

**Takstoversigt: Finanslov 2021 sammenlignet med 2020**

**Takster i kroner: FL2021\* FL2020** Undervisningstaxameter 54.550 52.620

Færdiggørelsestaxameter 13.600 13.500

Tillægstakster til fag på A-niveau 10.650 10.560 Taxameter til fællesudgifter 6.440 6.450

Bygningstaxameter 7.610 7.650

Pædagogikumtaxameter 292.560 290.410

Grundtilskud 1.922.370 1.922.370

Uddannelsesgrundtilskud 1.614.150 1.614.150

Særligt tilskud til fredede bygninger 1.600.000 1.600.000

\*Taksterne på FL 2021 er i forventet løn- og prisniveau 2021. Grundtilskud, uddannelsesgrundtilskud og tilskud til fredede bygninger prisreguleres ikke.

1. **Budgetrammen for 2021 og forventninger til 2022 – 2025**

Budgetrammen for 2021 kan med udgangspunkt i finansloven for 2021 opgøres til 63,5 mio. kr. (inkl. særligt tilskud til fredede bygninger på 1,6 mio. kr. og ekskl. eventuelle tilskud til pædagogikumkandidater og brobygning). Der er i denne beregning taget udgangspunkt i oprettelse af 9 nye 1. g. klasser pr. 1. august 2021 og i, at frafald i løbet af året holder sig inden for det forventede. Den tilsvarende bevilling for budgetåret 2020 udgjorde 64,1 mio. kr.

Med de aktuelt kendte bevillingsforudsætninger og et årligt nyoptag svarende til 9 klasser kan de forventede budgetrammer for perioden 2021 til 2025 beregnes til følgende:

**Oversigt: Forventede budgetrammer i perioden 2021 til 2025**

|  |  |  |  |  |  |
| --- | --- | --- | --- | --- | --- |
| **Budgetår** | ***2021*** | **2022** | **2023** | **2024** | **2025** |
| **Mio. kr.\*** | ***63,5*** | **61,8** | **60,6** | **60,4** | **59,3** |

\* Pris- og lønniveau svarende til budget 2020, inkl. særligt tilskud til fredede bygninger og ekskl. eventuelle tilskud til

pædagogikumkandidater og brobygning mv.

Det fremgår af oversigten, at der med en varig nedsættelse af kapaciteten svarende til en klasse følger en varig nedsættelse af årlige budgetrammer. Det er derfor nødvendigt at tilpasse skolens ressourceforbrug til den nedsatte aktivitet.

I oversigten nedenfor vises et foreløbigt estimat over udviklingen i årsresultater, såfremt der *ikke* iværksættes en tilpasning til det nedsatte aktivitets- og bevillingsniveau.

**Årlig nyoptag svarende til 9 klasser fra og med 2020:**

|  |  |  |  |
| --- | --- | --- | --- |
| **Forventet budgetramme:** | **2021** | **2022** | **2023** |
| **Forventet tilskud** | 63,5 | 61,8 | 60,6 |
| **Udgiftsbudget:** |  |  |  |
| **Løn\*** | 49,5 | 49,0 | 49,0 |
| **Øvrige driftsudgifter** | 9,4 | 9,4 | 9,4 |
| **Bygningsdrift** | 4,6 | 4,6 | 4,6 |
| **Resultat - underskud** | 0 | 1,2 | 2,4 |

\*I vurdering af lønudgift er indregnet forventet naturlig afgang svarende til 1,6 årsværk i 2021 (0,8 årsværk på helårsasis i 2021)

Behovet for lærerressourcer udgør mindst 2,5 lærer pr. klasse. En reduktion til et årligt nyoptag svarende til 9 klasser vil alt andet lige betyde, at lærerbehovet mindskes med mindst 7,5 årsværk i perioden fra skolestart 2020 til skolestart 2023.

Det vil sandsynligvis ikke være muligt at foretage den nødvendige personaletilpasning udelukkende ved naturlig afgang, og der må derfor forventes afskedigelser. En meget stor del af skolens medarbejdere har 6 måneders opsigelse, og der vil være behov for at tilpasse kommende afskedigelser til skoleår og fag. Situationer med samtidige afskedigelser og ansættelser kan ikke udelukkes.

Prognosen ovenfor alene er baseret på en forventning om kommende kapacitet i henhold til de af Region Midtjylland udmeldte planer. Det er næppe hverken realistisk eller hensigtsmæssigt at iværksætte afskedigelser, før skolens endelige kapacitet til det kommende skoleår kendes.

I oversigten nedenfor vises en foreløbig opgørelse af forventede i årsresultater, såfremt den nødvendige personaletilpasning iværksættes i 2022 og 2023, med virkning fra 1. januar i begge år.

**Årlig nyoptag svarende til 9 klasser fra og med 2020:**

|  |  |  |  |
| --- | --- | --- | --- |
| **Forventet budgetramme:** | **2021** | **2022** | **2023** |
| **Forventet tilskud** | 63,5 | 61,8 | 60,6 |
| **Udgiftsbudget:** |  |  |  |
| **Løn\*** | 49,5 | 46,5 | 45,0 |
| **Øvrige driftsudgifter** | 9,4 | 9,4 | 9,4 |
| **Bygningsdrift** | 4,6 | 4,6 | 4,6 |
| **Resultat - overskud** | 0 | 1,3 | 1,6 |

***Personaletilpasning i årsværk*** *(-0,8)**-4,0**-2,5*

\*I vurdering af lønudgift er indregnet forventet naturlig afgang svarende til 1,6 årsværk i 2021 (0,8 årsværk på helårsbasis i 2021)

Det fremgår af oversigten, at det synes realistisk at opnå budgetbalance med overskud i 2022 og 2023 ved at forberede og gennemføre en personaletilpasning på 4 årsværk med virkning fra 1. januar 2022 samt yderligere 2,5 årsværk med virkning fra 1. januar 2023. Det forudsættes, at den allerede indregnede årsværksreduktion på 1,6 årsværk fra sommeren 2021 (svarende til ca. 0,8 helårsårsværk) fastholdes. Den skitserede personaletilpasning svarer omtrentligt til det antal lærerårsværk, som lærerbehovet reduceres med som følge af nedsat optagekapacitet.

Fra og med 2025 må der alt andet lige forventes en ikke ubetydelig bevillingsreduktion, idet det på finansloven for 2021 gennemførte økonomiske løft af de gymnasiale uddannelser udløber i 2024. Hvis finanslovene for 2022 – 2024 gør det muligt at fastholde de ovenfor skitserede overskud vil det være hensigtsmæssigt at prioritere en ajourføring af skolens budget til ordinær drift og vedligehold, som gennem de senere år har været meget presset.

Såfremt Region Midtjylland og Børne- og Undervisningsministeriet vælger at tilslutte sig bestyrelsens tidligere indstilling om et årligt nyoptag svarende til 10 klasser, vil budgetrammerne for de kommende år alt andet lige se ud som følger:

**Årlig nyoptag svarende til 10 klasser fra og med 2021:**

|  |  |  |  |
| --- | --- | --- | --- |
| **Forventet budgetramme:** | **2021** | **2022** | **2023** |
| **Forventet tilskud** | 63,9 | 64,2 | 65,8 |
| **Udgiftsbudget:** |  |  |  |
| **Løn\*** | 49,5 | 49,0 | 49,8 |
| **Øvrige driftsudgifter** | 9,4 | 9,4 | 9,4 |
| **Bygningsdrift** | 4,6 | 4,6 | 4,6 |
| **Resultat - overskud** | 0,4 | 1,2 | 2,0 |

\*I vurdering af lønudgift er indregnet forventet naturlig afgang svarende til 1,6 årsværk i 2021 (0,8 årsværk på helårsbasis i 2021)

Det fremgår af oversigten, at fastholdelse af skolens hidtidige optagekapacitet svarende til 10 klasser alt andet lige vil give en noget bedre budgetsituation.

Det bemærkes, at oversigterne ovenfor er forbundet med betydelig usikkerhed, herunder om elevtal, finanslove og annoncerede ændringer i det gældende taxametersystem.

I budget for 2021, som beskrives nærmere nedenfor, tages der udgangspunkt i en varig kapacitetsnedsættelse til 9 klasser, idet dette scenarie pt synes at være det mest sandsynlige.

1. **Budget 2021 - drift**

Dette afsnit indeholder en nærmere beskrivelse af budget for 2021.

**Forventede indtægter**

Opgørelsen af forventede indtægter i budgetåret 2021 er baseret på finansloven for 2021. Det er antallet af elever og elevfrafald, der afgør skolens samlede indtægter. Der er i vurderingen af indtægter i 2021 taget udgangspunkt i det aktuelle antal elever og prognoser for det nye skoleår, hvor der jf. ovenfor tages udgangspunkt i en kapacitetsbegrænsning med nyoptag af elever svarende til 9 nye 1.g. klasser.

Med udgangspunkt i taxametrene på finansloven for 2021 og en forventning om optag af elever svarende til 9 nye klasser pr. 1. august 2021 kan der opstilles følgende estimat for skolens indtægtsgrundlag i 2021.

**Finanslov 2021 Kroner**

Undervisningstaxameter 42.139.875

Færdiggørelsestaxameter 3.576.800

Tillægstakster til fag på A-niveau 1.331.250

Taxameter til fællesudgifter 5.164.880

Bygningstaxameter 6.103.220

Institutionstilskud 1.922.370

Uddannelsesgrundtilskud 1.614.150

Tilskud fredede bygninger 1.600.000

**I alt 63.452.545**

Det fremgår af oversigten, at taksterne på finansloven for 2021 forventes at udløse en samlet taxameterindtægt på knap 63,5 mio. kr. i 2021.

**Forventede lønudgifter**

Størstedelen af skolens budget medgår til løn, hvor løn til lærerne udgør hovedparten. Undervisningsaktiviteter, medarbejdersammensætning, overenskomstmæssige ændringer og udvikling med hensyn til anciennitet, alder, pension, barsel og sygefravær mv. har stor betydning for den samlede lønomkostning, og der vil derfor altid være usikkerhed knyttet til vurderingen af det kommende års udgift til lærerløn.

Der er i vurderingen af lønudgifterne i 2021 taget udgangspunkt i Silkeborg Datas (skolens lønbureau) forventninger til lønudgifter (inkl. overenskomstmæssige lønstigninger), nedsat tid, merarbejde, engangsvederlag og flexjob- og barselsordning mv. Det er forudsat, at der ikke nyansættes til skoleåret 2021/22 og at ledige stillinger ved fratræden som udgangspunkt ikke genbesættes. Forventet aldersbetinget afgang svarende til 1,6 årsværk fra sommeren 2021er indregnet.

Skolens lønudgift i 2021 kan herefter budgetteres som følger:

**Lønbudget 2021 kroner**

Løn til pædagogisk personale\* 46.000.000

Løn til øvrigt personale\*\* 3.500.000

**Lønudgift i alt 49.500.000**

\*Løn til pædagogisk personale omfatter lønudgifter forbundet med gennemførelse af undervisningen samt løn til rektor, vicerektor og uddannelsesledere.

\*\*Løn til øvrigt personale omfatter løn til administration og pedeller mv.

Det tilsvarende lønbudget for 2020 udgjorde 50,2 mio. kr.

**Øvrige driftsomkostninger**

Der er i budget for 2021 afsat 9,4 mio. kr. til øvrige driftsomkostninger. Budgetteringen af de enkelte delområder tager udgangspunkt i det tilsvarende budget for 2020, hvor der ud fra konkret og kritisk vurderinger af udgiftsudvikling og behov mv. er indarbejdet nogle justeringer. Driftsbudgettet for 2021 er ca. 0,1 mio. kr. større end det tilsvarende budget for 2020. Denne stigning dækker ikke den normale prisudvikling, og der er derfor forudsat en forbrugsreduktion i budgettet. Det er næppe muligt at gennemføre yderligere budgetnedskæringer på øvrige driftsomkostninger.

Fordelingen af det samlede budget til øvrige driftsudgifter i budget 2021 fremgår af bilag 1. For enkelte budgetposter – Rejser og befordring samt Repræsentation - vises der bagest i bilaget en yderligere specifikation.

**Ordinær bygningsdrift og vedligehold**

Skolens forvaltning og drift af bygninger, dvs. lånoptagelse, ejendomsskatter, moderniseringer og vedligehold mv. finansieres dels over den økonomi og de vilkår, der blev aftalt med Undervisningsministeriet i forbindelse med bygningsovertagelsen i 2010 og dels gennem bygningstaxametre, der fastlægges på de årlige finanslove.

Der er i budgettet for 2021 afsat knap 4,6 mio. kr. til den ordinære bygningsdrift, hvilket er nogenlunde på niveau med budget 2020. Det afsatte beløb skal dække udgifter til indvendigt og udvendigt vedligehold, renteudgifter, ejendomsskat og afskrivninger på bygninger.

Et særligt tilskud til vedligehold af fredede bygninger på 1,6 mio. kr. årligt indgår i budgettet, jf. ovenfor. Størstedelen af skolens bygningsmasse er enten relativ nyopført eller nyrenoveret og dermed i forholdsvis god stand.

Skolen er, på grund af bygningsfredning, omfattet af en obligatorisk ordning med periodiske bygningssyn, hvor en særlig udnævnt kongelig bygningsinspektør gennemgår bygningsmassen og udarbejder en 10-årig vedligeholdelsesplan. Denne vedligeholdelsesplan indgår sammen med skolens egne vurderinger af vedligeholdelsesbehovet i planlægningen og prioriteringen af afsatte vedligeholdelsesmidler.

Der skal inden for de førstkommende år iværksættes større vedligeholdelsesarbejder i skolens festsal og det nordøstlige hjørne (plan 200) - herunder bl.a. mellemgangsareal (fysiklokaler, studievejledning mv.) og studieområdet. Der skal i denne sammenhæng tages stilling til, hvordan studieområde og udeareal på sigt kan indgå mere hensigtsmæssigt i undervisningen. Tilsvarende gælder for den tidligere pedelbolig og rektorbolig, hvor mulige fremtidige anvendelser skal overvejes i forbindelse med vedligehold og renovering.

Der er ikke for nuværende taget stilling til, hvordan eventuelle anlægsprojekter ud over ordinært vedligehold kan finansieres.

Budgettets fordeling på vedligehold, renteudgifter, ejendomsskat og afskrivninger fremgår af bilag 1. I bilag 1 vises desuden oplysninger om kapitalbevægelser i form afdrag på realkreditlån. Renteudgifter indgår i driftsbudgettet.

**De samlede driftsudgifter**

Det fremgår af bilag 1, at der under de aktuelt kendte forudsætninger, og med et nyoptag svarende til 9 klasser et driftsresultat på ca. 0 i 2021.

1. **Budget 2021 – investeringer**

Investeringer og anskaffelser over 50.000 kr. indgår i henhold til statens og Undervisningsministeriets regnskabsregler ikke i det ordinære driftsbudget, men afskrives i stedet over en årrække. Det er derfor nødvendigt at arbejde med et særligt investeringsbudget for denne type anskaffelser.

Der blev i 2018 indført investeringsrammer på det statslige selvejeområde, hvilket betyder, at institutioner på Undervisningsministeriets selvejeområde samlet set skal overholde en på finansloven fastlagt investeringsramme. Det har tidligere været skolens bestyrelse, som har haft det fulde ansvar for fastlæggelse af investeringsrammer som en del af skolens budget.

Århus Statsgymnasium har i marts 2021 meldt ind, at der i de kommende år forventes følgende investeringer i anlæg, inventar, udstyr og immaterielle anlægsaktiver:

**Mio. kr. 2021 2022 2023 2024 2025**

**Forventet Forventet Forventet Forventet Forventet**

**anlæg**  0 5,0\* 0 0 0

**udstyr/inventar** 1,3 1,4 1,4 1,0 1,2

\*mulig renovering af rektorbolig

Det fremgår af oversigten, at der i 2021 forventes en investeringsaktivitet på ca. 1,3 mio. kr. til udstyr og inventar. Beløbet er ca. 0,5 mio. kr. højere end det budgetterede beløb i 2020, og er udtryk for forventning om investeringer i tilknytning til vedligeholdelsesarbejder i skolens nordøstlige hjørne, jf. ovenfor. Anlægsbeløb på 5,0 mio. kr. samt 1,4 mio. kr. til investering i udstyr og inventar i 2022 afspejler en forventning om renovering af skolens tidligere rektorbolig. Rektorboligen er fredet, hvilket bl.a. har konsekvenser i forhold til mulighederne for at anvende bygningen til undervisningsformål. Det kan på denne baggrund være relevant også at søge fondsmidler og lign. i forbindelse med en kommende renovering. Der er i øvrigt ikke taget stilling til finansiering af kommende anlægsprojekter.

1. **Budget 2021 – opsummering**

Det samlede budget for 2021 kan med de ovenfor beskrevne forudsætninger opsummeres på følgende måde:

|  |  |  |
| --- | --- | --- |
| **Budget 2021, mio. kr:** |  |  |
| **Forventet indtægt** |  | -63.500.000 |
|  |  |  |
| **Udgiftsbudget:** |  |  |
| **Løn** |  | 49.500.000 |
| **Øvrige driftsudgifter** |  | 9.425.000 |
| **Bygningsdrift** |  | 4.575.000 |
| **I alt** |  | 63.500.000 |
| **Resultat** |  | 0 |

**Investeringsbudget** 1,3

**Afdrag på gæld** 1,9

**Samlede afskrivninger** 1,7

**\*\*\***

|  |  |  |  |  |
| --- | --- | --- | --- | --- |
| **Bilag 1** | **Budget 2021** | **Budget 21** | **Budget 20** | **Budget 19** |
|  |  |  |  |  |
| **109999** | **Indtægtsført bevilling i alt** | **-63.500.000** | **-64.200.000** | **-63.200.000** |
| **189899** | **Personaleomkostninger i alt** | 49.500.000 | 50.300.000 | 52.000.000 |
|  | **Resultat efter løn** | **-14.000.000** | **-13.900.000** | **-11.200.000** |
|  |  |  |  |  |
| **220000** | **Andre ord driftsomkostn** |  |  |  |
| 220815 | Reserve | 0 | 0 | 0 |
| 221001 | Rejser og befordring | 600.000 | 600.000 | 650.000 |
| 222010 | Repræsentation | 500.000 | 500.000 | 520.000 |
| 223230 | AES | 30.000 | 20.000 | 20.000 |
| 223230 | Husleje | 30.000 | 30.000 | 30.000 |
| 225510 | Varme | 600.000 | 600.000 | 675.000 |
| 225520 | El | 450.000 | 500.000 | 575.000 |
| 225530 | Vand | 70.000 | 70.000 | 70.000 |
| 225540 | Renovation | 40.000 | 40.000 | 40.000 |
| 226010 | Køb af IT-varer til forbrug | 350.000 | 300.000 | 350.000 |
| 226510 | Køb af IT-tjenesteydelser | 1.700.000 | 1.600.000 | 1.300.000 |
| 227010 | Revisor | 130.000 | 130.000 | 130.000 |
| 227020 | Køb af tjenesteydelser | 450.000 | 450.000 | 335.000 |
| 227025 | Alarmer | 250.000 | 250.000 | 250.000 |
| 227030 | Rengøring og lign. | 1.400.000 | 1.400.000 | 1.450.000 |
| 227040 | Kompetenceudv. kurser | 300.000 | 300.000 | 300.000 |
| 227050 | Telefon og abonnement | 50.000 | 50.000 | 50.000 |
| 227060 | Porto | 5.000 | 10.000 | 10.000 |
| 228005 | Konsulentbistand | 50.000 | 50.000 | 50.000 |
| 228020 | Inventar under 50.000 | 240.000 | 175.000 | 150.000 |
| 228060 | Kontorartikler | 30.000 | 20.000 | 20.000 |
| 228065 | Bøger og pjecer | 10.000 | 5.000 | 5.000 |
| 228075 | Avis, tidsskrift, kontingent | 50.000 | 40.000 | 40.000 |
| 228080 | Studieretningspulje | 0 | 100.000 | 100.000 |
| 228080 | Uvmidler, fagene | 350.000 | 350.000 | 350.000 |
| 228082 | Undervisning, andre udgifter | 550.000 | 550.000 | 550.000 |
| 228085 | Undervisningsmidler/reserve mv | 100.000 | 0 | 0 |
| 228090 | Varekøb Pedeller | 5.000 | 10.000 | 10.000 |
| 228095 | Diverse/kurstab | 250.000 | 250.000 | 190.000 |
| 228097 | Statens selvforsikring | 0 | 0 | 0 |
| **229999** | **Andre ord. drifts.omk. I alt** | **8.590.000** | **8.400.000** | **8.220.000** |
|  |  |  |  |  |
| 163010 | Husleje/leasing | 10.000 | 10.000 | 10.000 |
| 209889 | Af- og nedskrivning | 600.000 | 600.000 | 600.000 |
| 219999 | Andre driftsindt | -200.000 | -100.000 | -720.000 |
| 259010 | Renteindtægter | 0 | 0 | 0 |
| 309999 | Skatter og afgifter | 425.000 | 390.000 | 390.000 |
|  | **I alt** | **835.000** | **900.000** | **280.000** |
|  |  |  |  |  |
|  | **I ALT** | **9.425.000** | **9.300.000** | **8.500.000** |
|  |  |  |  |  |
|  | **Resultat efter ordinær drift** | **-4.575.000** | **-4.600.000** | **-2.700.000** |
|  |  |  |  |  |
|  | **Bygningsdrift** |  |  |  |
| 223020 | Vedligehold | 2.100.000 | 2.000.000 | 1.600.000 |
|  | Renteudgifter | 1.100.000 | 1.200.000 | 1.700.000 |
|  | Grundskyld | 275.000 | 300.000 | 300.000 |
|  | Afskrivninger bygning | 1.100.000 | 1.100.000 | 1.100.000 |
|  | **Bygningsdrift i alt** | **4.575.000** | **4.600.000** | **4.700.000** |
|  |  |  |  |  |
|  | **Resultat efter bygningsdrift** | **0** | **0** | **2.000.000** |
|  |  |  |  |  |
|  | **Investeringsbudget:** |  |  |  |
|  | IT | 400.000 |  | 0 |
|  | Inventar | 900.000 | 800.000 | 800.000 |
|  | Bygninger/Installationer |  |  |  |
|  | **I alt investering** | **1.300.000** | **800.000** | **800.000** |
|  |  |  |  |  |
|  | **Afdrag på gæld** |  |  |  |
| 953298 | **Afdrag realkreditlån** | **1.900.000** | **1.900.000** | **1.700.000** |
|  |  |  |  |  |
|  |  |  |  |  |
|  | **Afskrivninger i alt** | **1.700.000** | **1.700.000** | **1.700.000** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  | **Budget** |  |  |  |
|  | **Forventet indtægt** | -63.500.000 | -64.200.000 | -63.200.000 |
|  |  |  |  |  |
|  | **Udgiftsbudget:** |  |  |  |
|  | **Løn** | 49.500.000 | 50.300.000 | 52.000.000 |
|  | **Øvrige driftsudgifter** | 9.425.000 | 9.300.000 | 8.500.000 |
|  | **Bygningsdrift** | 4.575.000 | 4.600.000 | 4.700.000 |
|  | **I alt** | 63.500.000 | 64.200.000 | 65.200.000 |
|  | **Resultat (minus = underskud)** | 0 | 0 | -2.000.000 |
|  |  |  |  |  |

|  |  |  |  |  |  |
| --- | --- | --- | --- | --- | --- |
| **Budget - specifikation af konto 2210, Rejser og befordring:** | | | |  |  |
|  |  |  |  |  |  |
|  | Time-dagpenge og kørsel, ansatte |  | 200.000 |  |  |
|  | Lærerandel studierejser, Epinal, genbesøg mv 250.000 | | |  |  |
|  | Ekskursioner, introtur mv |  | 50.000 |  |  |
|  | Censur\* |  | 50.000 |  |  |
|  | Udviklingsprojekter |  | 20.000 |  |  |
|  | Kurser, møder mv. |  | 30.000 |  |  |
|  | I alt |  | 600.000 |  |  |
|  | \* udgifter til udgående censur - refunderes efter |  |  |  |  |
|  | fradrag for indgående censur. Variation fra år til år. |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Budget - specifikation af konto 2220, Repræsentation:** | | | |  |  |
|  |  |  |  |  |  |
|  | Oprydning og opvask, lærerværelse |  | 120.000 |  |  |
|  | Frugtordning, kaffe, the, mælk mv |  | 100.000 |  |  |
|  | Eksamen, terminsprøver |  | 40.000 |  |  |
|  | Orienteringsaften, dimmission, forældremøder 40.000 | | |  |  |
|  | Kurser og kompetenceudvikling |  | 25.000 |  |  |
|  | Filmfestival, Musical, forårskoncert |  | 15.000 |  |  |
|  | Elevbespisning ifm uv-aktiviteter\* |  | 50.000 |  |  |
|  | Skolefester, gl. elevfest, café mv. |  | 25.000 |  |  |
|  | Møder mv. udviklingsprojekter |  | 10.000 |  |  |
|  | Møder mv. |  | 40.000 |  |  |
|  | Personalefest |  | 20.000 |  |  |
|  | Gaver, blomster |  | 10.000 |  |  |
|  | Diverse |  | 5.000 |  |  |
|  | I alt |  | 500.000 |  |  |
|  | \*inkl. Lektiecafé og Introtur |  |  |  |  |